Mest kendt er han dog for at have skrevet bogen ''Den danske Pillegrim eller en almindelig geographisk og derhos kort historisk Beskrivelse over den heele bekiendte Verden'', som er den første geografi på dansk, der beskriver hele verden, og som udkom i [[1707]]. Værket var en stor præstation på over 1200 sider, og værkets 30 registersider indeholdt ca. 8000 navne.<ref>Niels Nielsen, 1962, s. 7.</ref> Det var således et dyrt værk at trykke, og den kunne kun udkomme, fordi den lærde mæcen [[Frederik Rostgaard]] havde bevilget 100 rigsdaler til dets trykning.<ref>Chr. Bruun, 1870, s. 143.</ref> Pflug havde anvendt de nyeste rejsebeskrivelser og kunne således bringe detaljerede beskrivelser af i datiden ellers forholdsvis ukendte egne såsom [[Sibirien]] og mange af de asiatiske lande.
Litteratur Historie